Az Oktatási és Szociális Bizottság 15 igen szavazattal, tartózkodás és ellenszavazat nélkül az alábbi határozatot hozta:

**253/2016. (IX.14.) OSzB. sz. határozat**

1. Az Oktatási és Szociális Bizottság a „Javaslat egyedi kérelmek elbírálására” című előterjesztést megtárgyalta, és Szombathely Megyei Jogú Város Önkormányzatának Szervezeti és Működési Szabályzatáról szóló 34/2014.(XI.3.) önkormányzati rendelet 52.§ (2) bekezdés 1. pontjában foglaltak alapján úgy döntött, hogy az Önkormányzat 2016. évi költségvetési rendeletének 8. melléklete, Oktatási ágazat kiadásai „Oktatási, szociális és ifjúsági kiadások – tartalék” sora terhére

* a Premontrei Rendi Szent Norbert Gimnázium digitális tábla beszerzését 200.000 Ft összeggel,
* a Bolyais Szülők Egyesülete által szervezendő Élménynapokat 300.000 Ft összeggel támogatja.

1. A Bizottság felkéri az előterjesztőt, hogy a támogatással kapcsolatos teendőket az önkormányzati forrásátadásról szóló 47/2013.(XII.4.) önkormányzati rendeletben foglaltaknak megfelelően végezze el.

**Felelősök:**  Rettegi Attila, a Bizottság elnöke

/Dr. Bencsics Enikő, az Egészségügyi és Közszolgálati Osztály vezetője,

Stéger Gábor, a Közgazdasági és Adó Osztály vezetője/

**Határidő:** azonnal